Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: arra hívta fel a figyelmüket, hogy ezek a kifizetések a személyi jövedelemadóról szóló 1995. évi CXVII. törvény (Szja.)
Paragraph Index: 1753

(1) bekezdését. Az új rendelkezés kimondja: „E törvény hatálya kiterjed mindazon, a Magyar Köztársaság területén lakóhellyel rendelkezõ magyar állampolgárokra, akik magukat valamely nemzeti vagy etnikai kisebbséghez tartozónak tekintik, valamint e személyek közösségeire.” A módosított Nektv. 61. § (1) bekezdése változatlan módon felsorolja a Magyarországon honos népcsoportokat, azaz lényegében továbbra is taxáció formájában határozza meg a jogi értelemben elismert nemzeti és etnikai kisebbségeket. A Nektv. 61. § (2) bekezdése jelenleg is biztosítja azt az utat – a magukat kisebbségi népcsoportnak, közösségnek érzõ, illetve valló választópolgárok részére –, hogy a népi kezdeményezésre vonatkozó aláírásgyûjtés útján kérjék a jogi értelemben vett kisebbségek törvényi katalógusának bõvítését. Tehát a Nektv. személyi hatálya elvileg úgy is megváltozhat, hogy a 13 jelenlegi kisebbségen kívül további népcsoportok tesznek bizonyságot arról, hogy megfelelnek a Nektv. 61. § (2) bekezdésében elõírt kritériumoknak, azaz beszerzik legalább ezer, magát az általuk megjelölt kisebbséghez tartozó választópolgár kezdeményezõ aláírását annak érdekében, hogy az Országgyûlés döntsön a kisebbségi törvény hatályának a kibõvítésérõl. Az Országos Választási Bizottság elnökének kell az aláírásgyûjtõ íveket átadni, aki köteles kikérni a Magyar Tudományos Akadémia elnökének állásfoglalását a törvényi feltételek fennállásáról. Hivatalunk mûködésének csaknem valamennyi évében felmerült természetes személyek, illetõleg egyes közösségek képviselõi részérõl ilyen jellegû igény. Így például volt olyan ügyfelünk, aki aziránt érdeklõdött, hogy hogyan lehetne a hazai bosnyák kisebbség részére a Nektv. által biztosított jogi státuszt teremteni, illetõleg voltak olyan beadványozóink is, akik ugyanezt a kérdést intézték hozzánk a hazai zsidóság kisebbségi jogaival kapcsolatban. Minden ilyen ügyben lényegében a fentieknek megfelelõ korrekt tájékoztatást adtunk, azonban 2004 végén került sor elõször arra, hogy választópolgárok egy csoportja érdemi lépéseket is tett a kisebbségi jogi státusz megszerzése érdekében. A sajtóból jól ismert, hogy a magyarországi hunok indítottak népi kezdeményezést, illetõleg aláírásgyûjtést a fentieknek megfelelõen, és 2005. január 4-én a kellõ számú aláírást tartalmazó aláírásgyûjtõ ívet be is nyújtották az Országos Választási Bizottság elnökéhez. Az Országos Választási Bizottság elnökének felkérésére a Magyar Tudományos Akadémia elnöke elkészítette állásfoglalását, amelyben nem látta bizonyítottnak, hogy a történelmi hun közösség nemzeti vagy etnikai kisebbségi vonásokat felmutató módon napjainkra is fennmaradt volna. Ettõl függetlenül a kezdeményezés tárgyában az országgyûlésnek kellett döntenie, mely döntésre 2005. április 20-án került sor, amikor 14 igen, 178 nem és 92 tartózkodás mellett elvetették a hun kisebbség jog elismerésére vonatkozó javaslatot. 2005-ben azonban újabb kezdeményezés is történt. Ugyancsak a sajtóból is megismerhetõ módon, magukat a magyarországi zsidósághoz tartozónak valló választópolgárok fogalmazták meg a nemzeti és etnikai kisebbségi jogi státusz iránti igényüket. A rendelkezésünkre álló információ szerint az aláírásgyûjtés elkezdõdött, hiszen a beszámoló írásának idõpontjában született meg az az alkotmánybírósági döntés, amely jóváhagyta az Országos Választási Iroda által hitelesített aláírásgyûjtõ íveket. Ugyanakkor érdekesek – és kisebbségi jogi szempontból igen figyelemreméltóak – azok az érvek is, amelyek a hazai zsidóság nemzeti kisebbségként történõ elismertetésével szemben fogalmazódnak meg. E körben mindenekelõtt a Magyarországi Zsidók Hitközsége véleményét kell kiemelni, amely a Magyarországon élõ zsidóságot kizárólag vallási kisebbségként értelmezi. A kezdeményezõk ugyanakkor hangsúlyozzák, hogy magukat nem vallási alapon definiálják, hanem a zsidó identitást egyfajta nemzeti-etnikai közösségi összetartozásként értékelik. A kezdeményezés tárgyában, illetõleg az Országgyûlés döntése során – feltéve természetesen, ha az aláírásgyûjtés sikeres lesz – az sem hagyható figyelmen kívül, hogy Magyarországon a rendszerváltást követõen már született olyan törvény, amely jogi értelemben is elismerte a hazai zsidó kisebbséget.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes